CELEX: 62013CN0492
Language: hr
Date: 2013-09-13 00:00:00
Title: Predmet C-492/13: Zahtjev za prethodnu odluku koji je 13. rujna 2013. uputio Administrativen sad — Varna (Bugarska) — „Traum” EOOD protiv Direktor na Direktsia „Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite

23.11.2013   
            
            
               HR
            
            
               Službeni list Europske unije
            
            
               C 344/48
            
         Zahtjev za prethodnu odluku koji je 13. rujna 2013. uputio Administrativen sad — Varna (Bugarska) — „Traum” EOOD protiv Direktor na Direktsia „Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite
   (Predmet C-492/13)
   2013/C 344/83
   Jezik postupka: bugarski
   
      Sud koji je uputio zahtjev
   
   Administrativen sad — Varna
   
      Stranke u glavnom postupku
   
   
      Tužitelj:„Traum” EOOD
   
      Tuženik: Direktor na Direktsia „Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite
   
      Prethodna pitanja
   
   
               1.
            
            
               Je li ispunjena pretpostavka za izuzeće prema članku 138. stavku 1. Direktive 2006/112/EZ (1) i ne postoji iznimka prema članku 139. stavku 1. podstavku 2. Direktive u slučaju kao što je onaj u glavnom postupku, u kojem je utvrđeno da je nepostojanje svojstva „osobe registrirane prema ZDDS-u” kod kupca robe prikazan u bazi podataka Unije nakon obavljene isporuke, a tuženik tvrdi da je postupio s dužnom pažnjom jer je pribavio informacije u tom sustavu koje nisu dokumentirane? Okolnost zakašnjelog unosa svojstva „osobe odjavljene prema ZDDS-u” proizlazi iz ispisa/informacija porezne uprave.
            
         
               2.
            
            
               Jesu li načela porezne neutralnosti, proporcionalnosti i zaštite legitimnih očekivanja povrijeđeni upravnom i sudskom praksom prema kojima je obveza prodavatelja — pošiljatelja prema ugovoru o prijevozu — utvrditi vjerodostojnost potpisa kupca te razjasniti pitanje potječe li taj potpis od osobe koja zastupa društvo — kupca, od zaposlenika društva s odgovarajućim položajem ili od ovlaštene osobe?
            
         
               3.
            
            
               Ima li članak 138. stavak 1. Direktive 2006/112/EZ u slučaju kao što je onaj u glavnom postupku izravni učinak i smije li nacionalni sud tu odredbu izravno primijeniti?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.).